ddrg/super_eurlex huggingface dataset:
SL Uradni list Evropske unije C 335/3

Končno poročilo pooblaščenca za zaslišanje (1)

COMP/39.611 – Proizvodi za upravljanje vode

2012/C 335/03

Evropska komisija je 27. januarja 2011 v skladu s členom 11(6) Uredbe (ES) št. 1/2003 (2) začela postopek proti družbam Flamco Wemefa GmbH, Flamco Holding B.V., voestalpine Polynorm B.V. in voestalpine AG (v nadaljnjem besedilu: Flamco), Reflex Winkelman GmbH & Co. in Winkelman Group GmbH & Co. KG (v nadaljnjem besedilu: Reflex) ter TA Hydronics Switzerland AG (nekdanja Pneumatex AG in v nadaljnjem besedilu: Pneumatex) (skupaj: stranke).

Evropska komisija je v skladu z opravljenimi razpravami o poravnavi in vlogami za poravnavo na podlagi člena 10a(2) Uredbe (ES) št. 773/2004 (3) sprejela obvestilo o nasprotovanju, naslovljeno na družbe Flamco, Reflex in Pneumatex, v katerem navaja, da so stranke sodelovale v enotni in dolgotrajni kršitvi člena 101 Pogodbe o delovanju Evropske unije. Kršitev je bila opisana kot usklajevanje cen proizvodov za upravljanje vode, med katere spadajo sistemi za uravnavanje pritiska in proizvodi za zagotavljanje kakovosti vode. Stranke so v odgovorih na obvestilo o nasprotovanju potrdile, da navedeno obvestilo, naslovljeno nanje, odraža vsebino njihovih vlog za poravnavo.

V skladu s členom 16 Sklepa o funkciji in mandatu pooblaščenca za zaslišanje sem proučil, ali se osnutek sklepa nanaša le na tiste navedbe iz obvestila o nasprotovanju, o katerih so stranke lahko izrazile svoje stališče, in ugotovil sem, da to drži.

Glede na navedeno in ob upoštevanju, da mi stranke niso poslale nobenih zahtevkov ali pritožb (4), menim, da je bilo v obravnavani zadevi upoštevano učinkovito izvajanje procesnih pravic vseh udeležencev.

V Bruslju, 25. junija 2012 Wouter WILS

(1) V skladu s členom 16 Sklepa 2011/695/EU predsednika Evropske komisije z dne 13. oktobra 2011 o funkciji in mandatu pooblaščenca za zaslišanje v nekaterih postopkih o konkurenci, UL L 275, 20.10.2011, str. 29 (v nadaljnjem besedilu: Sklep o funkciji in mandatu pooblaščenca za zaslišanje).

(2) Uredba Sveta (ES) št. 1/2003 z dne 16. decembra 2002 o izvajanju pravil konkurence iz členov 81 in 82 Pogodbe, UL L 1, 4.1.2003, str. 1–25.

(3) Uredba Komisije (ES) št. 773/2004 z dne 7. aprila 2004 v zvezi z vodenjem postopkov Komisije v skladu s členoma 81 in 82 Pogodbe ES, UL L 123, 27.4.2004, str. 18.

(4) V skladu s členom 15(2) Sklepa o funkciji in mandatu pooblaščenca za zaslišanje se lahko stranke v postopkih v zvezi s kartelnimi zadevami, ki sodelujejo v pogovorih o poravnavi v skladu s členom 10a Uredbe (ES) št. 773/2004 kadar koli med postopkom poravnave obrnejo na pooblaščenca za zaslišanje zaradi zagotovitve učinkovitega uveljavljanja njihovih procesnih pravic. Glej tudi odstavek 18 Obvestila Komisije 2008/C 167/01.
46.

ENVP zlasti priporoča, naj: — se v predlogu nedvoumno določi, v katerih konkretnih primerih se lahko pošljejo opozorila, bolj jasno opredeli, katere vrste osebnih podatkov je mogoče vključiti v opozorila, in omeji obdelavo na najmanjšo nujno raven, ob upoštevanju sorazmernosti in uravnoteženosti pravic in interesov; — se v zvezi s tem v predlogu nedvoumno določi, da se opozorila lahko pošljejo le po tem, ko je pristojni organ ali sodišče v državi članici sprejelo sklep, ki posamezniku prepoveduje opravljati poklicne dejavnosti na njenem ozemlju; — se določi, da vsebina opozorila ne sme vsebovati podrobnejših informacij o okoliščinah in razlogih za prepoved; — pojasni in omeji najkrajše nujno potrebno obdobje hranjenja opozoril in — se zagotovi, da so opozorila poslana le pristojnim organom v državah članicah in da morajo ti prejete informacije o opozorilih obravnavati kot zaupne ter jih ne smejo širiti naprej oziroma objaviti, razen če so bili podatki objavljeni v skladu z zakonom države članice, ki jih pošilja.
(1)

Komisija je 11. junija 2008 sprejela odločbo v zvezi s postopkom na podlagi člena 101 Pogodbe o delovanju Evropske unije in člena 53 Sporazuma EGP (v nadaljnjem besedilu: Odločba) (2), s katero podjetjema Aragonesas in Uralita med drugim nalaga globo v višini 9,9 milijona EUR, za katero sta podjetji odgovorni solidarno, za njuno sodelovanje pri sporazumih in usklajenih ravnanjih od 16. decembra 1996 do 9. februarja 2000 na trgu natrijevega klorata v EGP. Podjetje Uralita je 16. septembra 2008 začasno plačalo globo.
SL Uradni list Evropske unije C 60/4

Končno poročilo pooblaščenca za zaslišanje (1)

Primer COMP/M.6106 – Caterpillar/MWM

2012/C 60/04

Evropska komisija je 14. marca 2011 po predložitvi v skladu s členom 22(3) Uredbe o združitvah (2) prejela priglasitev predlagane koncentracije v skladu s členom 4 Uredbe o združitvah, s katero podjetje Caterpillar Inc. (v nadaljevanju: priglasitelj) pridobi v smislu člena 3(1)(b) Uredbe o združitvah izključni nadzor nad podjetjem MWM Holding GmbH. Komisija je 5. maja 2011 sprejela sklep o začetku postopka v skladu s členom 6(1)(c) Uredbe o združitvah.

Postopek sta zaznamovala predvsem dva dogodka. Prvič, Komisija je izvedla preiskave v skladu s členom 13(4) Uredbe o združitvah (3). Drugič, Komisija se je odločila začasno zaustaviti postopek, saj priglasitelj ni odgovoril na zahtevo po informacijah. Priglasitelj se mi je pritožil, da začasna zaustavitev postopka ni pravična, pri čemer se je skliceval zlasti na to, da nima vseh informacij, ki jih je zahtevala Komisija, in jih zato ne more predložiti, čeprav je na začetku Komisiji ponudil, da bo te informacije pridobil od tretjih strani. Sedanji mandat pooblaščenca za zaslišanje ne določa pristojnosti za odločanje v takih primerih. Ker pa me je priglasitelj prosil, da pri svoji oceni pravičnosti postopka upoštevam navedena dejstva, sem se o zadevi posvetoval z Generalnim direktoratom za konkurenco. GD za konkurenco in priglasitelj sta v končni fazi našla način za pridobitev informacij v zmanjšanem obsegu in začasna zaustavitev postopka je bila preklicana, ko so bile te informacije posredovane. Na splošno menim, da začasna zaustavitev s strani Komisije ni vplivala na pravičnost postopka.

Na podlagi dodatnih dokazov, zbranih v poglobljeni fazi preiskave, so službe Komisije ugotovile, da predlagana koncentracija ne bi bistveno ovirala učinkovite konkurence na skupnem trgu in je zato združljiva s skupnim trgom in Sporazumom EGP. V skladu s tem priglasitelju ni bilo poslano obvestilo o nasprotovanju.

Osnutek sklepa določa brezpogojno odobritev predlagane koncentracije. Od udeležencev združitve nisem prejel nobene pritožbe glede izvajanja pravice do zaslišanja. Osnutek sklepa ne vsebuje pomislekov, glede katerih strani ne bi imeli priložnosti, da izrazita svoje mnenje. Zato menim, da je bila pravica do zaslišanja vseh strank v postopku v tej zadevi spoštovana.

Bruselj, 4. oktobra 2011 Michael ALBERS

(1) V skladu s členoma 15 in 16 Sklepa Komisije (2001/462/ES, ESPJ) z dne 23. maja 2001 o mandatu pooblaščenca za zaslišanje v nekaterih postopkih o konkurenci (UL L 162, 19.6.2001, str. 21) (v nadaljnjem besedilu: mandat pooblaščenca za zaslišanje).

(2) Uredba Sveta (ES) št. 139/2004 z dne 20. januarja 2004 (UL L 24, 29.1.2004, str. 1).

(3) V skladu z osnutkom sklepa je bila ta preiskava upravičena: (i) ker so obstajali dokazi, da bi lahko eden ali oba udeleženca združitve v okviru preiskave predložila zavajajoče podatke/pridržala informacije; (ii) za proučitev možne teorije o škodi, povzročeni zaradi usklajenih učinkov.
4.

Svetovalni odbor se strinja s Komisijo, da bi za presojo konkurence v predlagani združitvi, če do združitve ne bi prišlo, letalska prevoznika Aegean in Olympic Air najverjetneje še naprej konkurirala na desetih grških notranjih progah in na številnih mednarodnih progah, kakor je podrobno opisano v osnutku sklepa.
12.

Člen 16 vključuje splošnejše določbe o oblikovanju meril za „dostop do zbirke podatkov“. Besedilo člena 16 je zelo splošno („Vsaka država članica zagotovi, da imajo vsi dajalci kreditov nediskriminatoren dostop do zbirk podatkov, ki se v zadevni državi članici uporabljajo za ocenjevanje […] kreditne sposobnosti […] in spremljanje njihovega izpolnjevanja kreditnih obveznosti […]“). V besedilu ni natančneje določeno, ali morajo biti zbirke podatkov oblikovane posebej za takšna preverjanja kreditne sposobnosti, kdo je odgovoren za podatkovno zbirko, kakšne informacije lahko vsebuje podatkovna zbirka, kaj pomeni „spremljanje“ skladnosti potrošnika in tako naprej. ENVP razume, da se strukture zbirk podatkov o kreditih razlikujejo in da so v različnih državah članicah vzpostavljene v različnih pravnih okvirih ter da bi polna uskladitev navedenih meril presegla področje uporabe Direktive. Vseeno pa bi bil cilj predloga uvesti usklajene pogoje za dostop do zbirke podatkov, tako da bi na primer lahko dajalec kredita v Belgiji imel dostop do podatkov o kreditih, ki jih je že dobil potrošnik v Italiji (četudi bi se belgijska in italijanska podatkovna zbirka mogoče razlikovali), pod enakimi pogoji kot italijanski dajalci kredita, če potrošnik zaprosi za hipoteko v Belgiji. Merila za usklajen dostop bodo natančneje določena v delegiranih aktih Komisije (glej člen 16(2)). ENVP opozarja tudi na sklicevanje na Direktivo 95/46/ES v členu 16(4) (4).
SL Uradni list Evropske unije C 251/3

Končno poročilo pooblaščenca za zaslišanje (1)

Zadeva COMP/39.796 – Suez Environnement – Breach of seal

2011/C 251/03

Ta zadeva se nanaša na postopek za ugotavljanje kršitev postopkovnih pravil odprte konkurence s strani francoske družbe Suez Environnement Company SA („Suez Environnement“) in njene podružnice Lyonnaise des eaux France SA („LDE“) zaradi preloma pečata, ki ga je Komisija namestila ob inšpekcijskem pregledu aprila 2010 v prostorih LDE.

Komisija je 19. oktobra 2010 sprejela obvestilo o nasprotovanju, ki ga je družbama Suez Environnement in LDE priglasila 21. oktobra 2010. V obvestilu o nasprotovanju je bilo uvodoma ugotovljeno, da je bil pečat, ki ga je Komisija namestila prostorih sedeža LDE med inšpekcijskim pregledom aprila 2010, prelomljen v smislu člena 23(1)(e) Uredvbe Sveta (ES) št. 1/2003 in da je Komisija v skladu s tem členom družbama LDE in Suez Environnement nameravala naložiti globo. V obvestilu o nasprotovanju je bilo navedeno tudi, da je Komisija nameravala odgovornost za kršitev, ki jo je storila družba LDE, pripisati družbi Suez Environnement.

Stranki sta imeli dostop do dokumentacije Komisije in sta svoji pisni stališči v odgovor na obvestilo o nasprotovanju podali 8. decembra 2010. Sam nisem bil obveščen o kakršnemkoli incidentu v zvezi z dostopom do dokumentacije.

Stranki v svojih pisnih stališčih nista ugovarjali zoper dejstvo, da je do ugotovljenih okoliščin kršitve res prišlo, zatrdili pa sta, da je bila kršitev storjena iz malomarnosti. Kot olajševalno okoliščino sta tudi navedli dejavno sodelovanje s službami Komisije, ki sta ga izkazovali vse od takrat, ko je bil ugotovljen prelom pečata. Poleg tega pa stranki nista izpodbijali pripisa odgovornosti za kršitev družbi Suez Environnement.

V svojih pisnih stališčih sta stranki navedli tudi, da ne želita izkoristiti svoje pravice do uradnega zaslišanja.

Po pregledu osnutka sklepa Komisije ugotavljam, da je bilo stališče strank upoštevano v zvezi z vsemi ugovori.

Zato ugotavljam, da je bila pravica do zaslišanja v tej zadevi spoštovana.

V Bruslju, 3. maja 2011 Wouter WILS

(1) V skladu s členoma 15 in 16 Sklepa Komisije (2001/462/ES, ESPJ) z dne 23. maja 2001 o mandatu pooblaščenca za zaslišanje v nekaterih postopkih o konkurenci – UL L 162, 19.6.2001, str. 21.
3.

Svetovalni odbor se strinja z Evropsko komisijo, da so bili naslovniki osnutkov sklepov udeleženi pri eni in nenehni kršitvi člena 101 PDEU in člena 53 Sporazuma EGP.
1.

Začne se postopek za izdajo dovoljenja za iskanje in raziskovanje nahajališč nafte in zemeljskega plina na „območju 1–20 Nikopol“ v provincah Vratsa, Pleven, Lovech in Veliko Tarnovo, s površino 1 962 km2 in določenega s koordinatami od 1 do 24, kot so opredeljene v Prilogi.
5.

Cilj predloga je poenostaviti in uskladiti ustrezna nacionalna pravila, zlasti kar zadeva obseg kritja in možnosti izplačil. Cilj spremenjenih določb je dodatno skrajšanje roka za izplačila vlagateljem in boljši dostop sistemov zajamčenih vlog do podatkov o njihovih članicah (kreditnih institucijah, kot so banke). Predlog vsebuje še nekaj dodatnih prilagoditev, ki predvidevajo zagotovitev trdnih in zaupanja vrednih sistemov zajamčenih vlog, ki so ustrezno financirani (4).
1.

Začne se postopek za izdajo dovoljenja za iskanje in raziskovanje nahajališč nafte in plina na območju 1 Novi Pazar v provincah Razgrad, Silistra, Dobrich, Shumen in Varna s površino 4 398 km2, ki je omejeno s koordinatami 1 do 12, kot so opredeljene v Prilogi.
30.

Glede na navedeno morajo upravljavci (v tem primeru službe Evropske komisije, pristojne za carinske zadeve, in carinski organi držav članic Unije) opraviti oceno, da preverijo, ali ciljna država (v tem primeru Japonska) učinkovito zagotavlja ustrezno raven za zadevne posebne prenose, ki je omejena na posebne namene in prejemnike v tej državi (13) (to je izmenjavo podatkov za izvajanje programov AEO). Vendar taka ocena ni bila opravljena.
7.

Minister bo izdal dovoljenje samo v primeru, da odobri tudi izvajalca, ki ga je izbral vlagatelj. Pred odobritvijo izvajalca se mora minister prepričati, da bo kandidat sposoben načrtovati in voditi postopke vrtanja, kar zadeva število, izkušenost in usposobljenost osebja, predlagane postopke in metodologijo, obliko vodstvene strukture, sodelovanje s pogodbeniki ter splošno podjetniško strategijo. Pri proučitvi predlaganega izvajalca bo minister upošteval nove podatke, navedene v vlogi, in uspešnost kandidata kot izvajalca v Združenem Kraljestvu in tujini.
Letni Mesečni neto

Češka (na prebivalca) družinski člani delavca, stari 65 ali več upokojenci, stari 65 let in več družinski člani upokojenca, stari 65 let in več 42 632,29 CZK 2 842,15 CZK

Estonija (na prebivalca) družinski člani delavca, stari 63 let in več Upokojenci, stari 63 let in več družinski člani upokojenca, stari 63 let in več 14 970,08 EEK 998,01 EEK

Španija 3 491,45 EUR 232,76 EUR

Litva (na prebivalca) družinski člani delavca, stari 65 let in več upokojenci, stari 65 in več družinski člani upokojenca, stari 65 let in več 2 726,71 LTL 181,78 LTL

Madžarska (na prebivalca) družinski člani delavca, stari 65 let in več upokojenci, stari 65 let in več družinski člani upokojenca, stari 65 let in več 260 448 HUF 17 363 HUF

Avstrija 4 681,70 EUR 312,11 EUR

Slovenija 1 835,16 EUR 122,34 EUR

Lihtenštajn 9 197,40 CHF 613,16 CHF

Norveška 73 392 NOK 4 893 NOK
SL Uradni list Evropske unije C 16/10

Končno poročilo pooblaščenca za zaslišanje v zadevi COMP/M.5440 – Lufthansa/Austrian Airlines

(v skladu s členoma 15 in 16 Sklepa Komisije 2001/462/ES, ESPJ z dne 23. maja 2001 o mandatu pooblaščenca za zaslišanje v nekaterih postopkih o konkurenci – UL L 162, 19.6.2001, str. 21)

2010/C 16/06

Komisija je 8. maja 2009 prejela priglasitev predlagane koncentracije v skladu s členom 4 Uredbe Sveta (ES) št. 139/2004 („Uredba o združitvah“), s katero podjetje Deutsche Lufthansa AG („LH“) z nakupom delnic pridobi izključni nadzor nad podjetjem Austrian Airlines („OS“).

Komisija je 1. julija 2009 po proučitvi priglasitve ugotovila, da priglašeno dejanje spada v področje uporabe Uredbe o združitvah ter da vzbuja resne pomisleke glede združljivosti s skupnim trgom in Sporazumom o Evropskem gospodarskem prostoru („Sporazum EGP“). Komisija je zato sprožila postopek v skladu s členom 6(1)(c) Uredbe o združitvah.

Podjetje LH ni zahtevalo vpogleda v ključne dokumente v spisu.

Podjetje LH je 10. in 17. julija 2009 dalo predloge ukrepov za odpravo kršitev, da bi bila koncentracija združljiva s skupnim trgom, vendar ti po mnenju Komisije niso bili zadostni. Podjetje LH je 27. julija 2009 predložilo izboljšane zaveze, katerih delovanje na trgu je Komisija preverila. Končna različica predloga ukrepov za odpravo kršitev je bila poslana 31. julija 2009.

Komisija je sklenila, da zaveze zadoščajo za odpravo resnih pomislekov, ki jih je vzbudila koncentracija. V skladu s tem se je Komisija odločila, da pod pogojem, da se obveznosti, ki so jih ponudile stranke, v celoti izpolnijo, ne bo nasprotovala priglašenemu dejanju in ga razglaša za združljivega s skupnim trgom in Sporazumom EGP.

Stranke ali katere koli tretje osebe mi niso predložile nobenih vprašanj ali podatkov. Zadeva ne zahteva nobenih posebnih pripomb glede pravice do zaslišanja.
SL Uradni list Evropske unije C 246/11

Obvestilo ministra za gospodarstvo Kraljevine Nizozemske na podlagi člena 3(2) Direktive 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov

2009/C 246/08

Minister za gospodarstvo Kraljevine Nizozemske sporoča, da je prejel vlogo za pridobitev dovoljenja za iskanje ogljikovodikov v delu bloka F13, kot je označeno na zemljevidu iz priloge 3 k Uredbi o rudarstvu (Mijnbouwregeling) (Staatscourant 2002, št. 245), ki se bo imenoval del bloka F13b.

Minister za gospodarstvo v skladu z navedeno direktivo in s členom 15 Uredbe o rudarstvu (Mijnbouwregeling) (Staatsblad 2002, št. 542) poziva vse zainteresirane strani k oddaji konkurenčnih vlog za pridobitev dovoljenja za pridobivanje ogljikovodikov v delu bloka F13b nizozemske epikontinentalne police.

Del bloka F13b je omejen s širinskimi stopinjami, ki povezujejo točkovna para A–B in C–D, z dolžinskimi stopinjami med točkovnima paroma B–C in A–E ter z velikim krogom med točkama D in E.

Koordinate navedenih točk so:

točka ° ′ VZD ″ ° ′ SZŠ ″ A 4 0 0,000 54 20 0,000 B 4 20 0,000 54 20 0,000 C 4 20 0,000 54 10 0,000 D 4 1 23,000 54 10 0,000 E 4 0 0,000 54 12 58,000

Položaj zgoraj navedenih točk je izražen v zemljepisnih koordinatah, izračunanih na podlagi evropskega terestričnega referenčnega sistema.

Površina dela bloka F13b znaša 398,7 km2.

Za izdajo dovoljenj je pristojen minister za gospodarstvo. Merila, pogoji in zahteve iz člena 5(1) in (2) ter člena 6(2) navedene direktive so določeni v Zakonu o rudarstvu (Staatsblad 2002, št. 542).

Rok za oddajo vlog je 13 tednov po objavi tega razpisa v Uradnem listu Evropske unije, naslovljene pa morajo biti na:

Ministerie van Economische Zaken ter attentie van J. C. De Groot, directeur Energiemarkt ALP/562 Bezuidenhoutseweg 30 Postbus 20101 2500 EC Den Haag NEDERLAND

Vloge, ki bodo prispele na navedeni naslov po tem datumu, ne bodo upoštevane.

Odločitev o vlogah bo sprejeta najpozneje v dvanajstih mesecih po preteku tega roka.

Dodatne informacije so na voljo pri: g. E. J. Hoppel, tel. +31 703797088.
38.

Glede na navedeno ENVP pozitivno ocenjuje načelo iz tretjega odstavka, v skladu s katerim se lahko v prilogo vključi priimek in ime staršev fizične osebe, če so ti podatki v posameznem primeru potrebni izključno zaradi preverjanja identitete zadevne fizične osebe s seznama. V tej določbi je dobro upoštevano načelo varstva podatkov, ki omejuje namen; to bi moralo biti ustrezno poudarjeno in veljavno za celoten člen. Zato ENVP priporoča izrecno določitev uporabe tega načela za vse vrste podatkov, in sicer s spremembo člena 7e(2), ki naj bi se po novem glasil: „V prilogo I se vključijo samo podatki o fizičnih osebah s seznama, ki so potrebni zaradi preverjanja identitete zadevne fizične osebe s seznama, v vsakem primeru pa nobeni drugi podatki razen naslednjih“.
22.

Ugotavlja tudi, da Predlog v skladu s členom 8(1–3) Direktive 95/46/ES o varstvu posameznikov pri obdelavi osebnih podatkov in o prostem pretoku takih podatkov vključuje posebne zaščitne ukrepe za varstvo podatkov, kot so: (a) izrecno soglasje prosilca in/ali njegovega zastopnika, (b) po končani predaji takojšnji izbris podatkov s strani države članice, ki osebo predaja, in (c) „osebne zdravstvene podatke obdeluje zdravstveni delavec, za katerega na podlagi nacionalne zakonodaje ali pravil, ki jih določi nacionalni pristojni organ, velja dolžnost poklicne molčečnosti, ali druga oseba, ki je prav tako zavezana enaki dolžnosti molčečnosti“ (in je ustrezno zdravstveno usposobljena). Podpira tudi dejstvo, da se bodo informacije izmenjavale le prek varnega sistema „DubliNet“ in med vnaprej obveščenimi organi.
8.

Svetovalni odbor se strinja zlasti z oceno Evropske komisije, da so vsa navedena nezakonita ravnanja del splošnega ravnanja z namenom uresničitve enega samega protikonkurenčnega gospodarskega cilja ter zato pomenijo enotno, trajno in obsežno kršitev člena 81 Pogodbe ES in člena 52 Sporazuma EGP.
SL Uradni list Evropske unije C 184/2

Obvestilo Češke republike v zvezi z vizumsko vzajemnosto (1)

2009/C 184/02

Veleposlanica Milena Vicenová

Stalna predstavnica Češke republike pri EU

Bruselj, 14. julij 2009

Ref. št.: 3638/2009-SZEU/JAV

Stalno predstavništvo Češke republike pri EU izraža spoštovanje generalnemu sekretariatu Sveta Evropske unije in mu je v čast, da lahko ponovno izrazi svoje zadovoljstvo zaradi njegovega neprekinjenega sodelovanja in podpore stalnemu predstavništvu pri opravljanju vsakodnevnih nalog na različnih področjih. Ker Svet Evropske unije in stalno predstavništvo sodelujeta v prijateljskem in delovnem ozračju, želi predstavništvo ob tej priložnosti generalni sekretariat Sveta Evropske unije opozoriti na naslednjo zadevo.

Na podlagi člena 1(4) Uredbe Sveta (ES) št. 539/2001 o seznamu tretjih držav, katerih državljani morajo pri prehodu zunanjih meja imeti vizume, in držav, katerih državljani so oproščeni te zahteve, kakor je bila spremenjena z Uredbo Sveta (ES) št. 851/2005 z dne 2. junija 2005, s tem pismom Češka republika uradno sporoča, da Kanada od 14. julija 2009 enostransko uporablja režim vizumov za češke državljane, ki imajo češke potne liste, čeprav je Češka republika od 1. maja 2004 država članica EU.

Ker je vizumska vzajemnost zelo občutljivo politično vprašanje na najvišji ravni, je Češka republika prepričana, da bodo nemudoma sprejeti ustrezni ukrepi za zagotovitev enakega režima vzajemnosti pri prehodu meja obeh držav za vse državljane EU na eni in državljane Kanade na drugi strani.

Stalno predstavništvo Češke republike pri Evropski uniji želi ob tej priložnosti ponovno izraziti globoko spoštovanje Svetu Evropske unije.

Javier SOLANA generalni sekretar/visoki predstavnik generalni sekretariat Sveta Evropske unije Svet Evropske unije

Jacques BARROT podpredsednik komisar za pravosodje, svobodo in varnost Evropska komisija

Christian DANIELSSON veleposlanik/stalni predstavnik stalno predstavništvo Švedske pri Evropski uniji

(1) To obvestilo je objavljeno v skladu s členom 1(4) Uredbe Sveta (ES) št. 539/2001 z dne15. marca 2001 (UL L 81, 21.3.2001, str. 1).
—

Odločba Komisije 2008/897/ES z dne 28. novembra 2008 o odobritvi letnih in večletnih programov ter finančnega prispevka Skupnosti za izkoreninjenje, nadzor in spremljanje nekaterih živalskih bolezni in zoonoz, ki so jih države članice predložile za leto 2009 in naslednja leta (UL L 322, 2.12.2008, str. 39).
15.

ENVP je zadovoljen, da je bila kot splošna varovalka v predlog vključena tudi relevantna zakonodaja o varstvu podatkov. V členu 20 so države članice in Komisija ter drugi organi Skupnosti jasno opozorjeni na obveznosti, ki jih imajo v skladu z direktivo 95/46/ES in uredbo (ES) št. 45/2001. V določbi so tudi izpostavljene pravice, ki jih imajo subjekti v skladu s temi predpisi, kot so pravica, da ugovarjajo obdelavi svojih podatkov, pravico do dostopa do svojih podatkov in pravica do popravka svojih podatkov, če so netočni. ENVP ima pripombo le glede umestitve te določbe v predlogu. Ker je splošna, se ne nanaša le na pristojnost Komisije za nadzor. Zato ENVP predlaga, da se ta člen prenese v prvi del direktive, na primer za člen 2.
1.

sprožiti postopek izdaje dovoljenja za iskanje in raziskovanje surove nafte ter zemeljskega plina na območju 1–5 Devetaki s površino 786,74 km2 in koordinatami točk, kot so navedene in označene v osnutku pogodbe za iskanje in raziskovanje, ki je sestavni del razpisne dokumentacije;